नहीं मिली मजदूरी और भवन में पड़ने लगी दरारें
भास्कर न्यूज | भानुप्रतापपुर
ग्राम पंचायत करमोती के आश्रित ग्राम जामड़ी आंगनबाड़ी केंद्र क्रमांक 1 के निर्माण के तीन साल बाद भी कामगारों को मजदूरी नहीं मिली है। वहीं निर्माण में बरती गई अनियमितता के चलते भवन में अभी से दरारें पड़ने लगी है।
ग्रामीण मजदूर मंजू राम, श्रीराम, देवश्री जैन, देवकी दर्रों आदि ने बताया तीन वर्ष पहले आंगनबाड़ी भवन निर्माण एजेंसी ग्राम पंचायत के पूर्व सरपंच कार्यकाल में बनाया गया था। इसमें सभी ने मजदूरी किया, लेकिन अब तक मजदूरी नहीं मिला है। मजदूरी के संबंध में अनेक बार बैठक भी हुई लेकिन नतीजा सिफर ही रहा। मजदूरी देने सरपंच हर बार कुछ समय मांगा जाता है और शीघ्र भुगतान करने की वादा करते हैं। हालात यह है कि मजदूरों को तीन साल से सिर्फ वादा मिल रहा है लेकिन मजदूरी नहीं मिल रहा। मजदूरों ने जल्द मजदूरी भुगतान की मांग की है।
भानुप्रतापपुर। आंगनबाड़ी भवन की दीवार में पड़ी दरारें।
मजदूरी दिलाने का प्रयास किया जा रहा
ग्राम जामड़ी आंगनबाड़ी भवन निर्माण पूर्व सरपंच के कार्यकाल में हुआ है। मजदूरों को मजदूरी दिलाने प्रयास किया जाएगा और भवन की मरम्मत कराई जाएगी। गजेश पोटाई, सरपंच ग्राम पंचायत करमोती
hin_Deva bho_Deva hin_Deva hin_Deva bho_Deva hin_Deva hin_Deva